Kinnitamaks, et ühepäevikute seas  valitseb mitmekesisus, olgu siin ära toodud üks kahe sabaniidiga liik. Ühepäevikuliste selts sisaldab tervet rida sugukondi, Eestist on leitud ~ 40 liiki, kelle määramine on suhteliselt tänamatu ülesanne. Selle rühma juures on lisaks valmiku lühikesele elueale tähelepanuväärne see, et neil esineb ka tiibadega eelvalmiku (nümfi) vorm. Mõni tund pärast veest väljumist nümf kestub ja välja ilmub valmik, kes suundub paarilist otsima. Eelvalmikute erinevus valmikutest raskendab veelgi ühepäevikute määramist.